สวัสดีค่ะ หนูมีปัญหาการมีประจำเดือนค่ะ ตอนนี้หนูอายุ 19 นะคะหนูเป็นประจำเดือนเดือนละ 2 ครั้งค่ะ ครั้งละประมาณ 7 วัน หนูเป็นแบบนี้มาตั้งแต่อายุ 16 ค่ะ เคยไปหา 2 ครั้ง กินยาตามเภสัชมา 1 ครั้งเมื่ออายุ 16 หนูไปหาครั้งแรกค่ะ ก็มีการถามและอัลตาร์ซาวด์ ไม่พบอะไร จึงให้ยาประบฮอร์โมนมากินและนัดครั้งต่อไป หนูมาตามนัดในครั้งแรกและหายปกติแล้ว แม่ก็เลยไม่ให้มานัดครั้งต่อไปอีกค่ะ ซึ่งตอนนั้นหนูก็ตามแม่เลยเพราะแม่เล่าให้ฟังว่าเคยมีคนเป็นแบบนี้ซึ่งมันไม่ใช่เรื่องแปลก หลังจากนั้นประจำเดือนหนูมาปกติประมาณ 5 เดือนค่ะ และกลับมาเป็นเหมือนเดิม แม่แนะนำให้ไปลองคุยกับเภสัชเพราะยาครั้งที่แล้วมันเป็นยาปรับฮอร์โมน เภสัชที่รู้จักกันแกแนะนำให้กินยาปรับฮอร์โมนค่ะ กินอยู่ 6 เดือน ถ้าจำไม่ผิดเป็นยาเม็ดเล็กๆสีเหลืองค่ะ ซึ่งหลังจากเลิกกินยา ประจำเดือนมาปกติประมาณ 3 เดือนค่ะ และช่วงนั้นหนูก็ปล่อยไว้สักพักเพราะการกินยา 6 เดือนสำหรับคนไม่ชอบกินยาแม้เวลาปล่อยแบบหนูมันเหนื่อยมาก จนกระทั่งไม่ไหว ขอแม่ไปหาอีกครั้งแต่เป็นประจำจังหวัดแล้ว ให้สอบถามและมีการอัลตาซาวด์ และเหมือนบ่นว่า "เอ๊ะ ทำไมเล็กจัง" และก็พูดด้วยเหมือนกกำลังบอกว่าเรายังเติบโตไม่เต็มที่ (ตอนนั้นอายุ 18 แล้วค่ะ) และก็สั่งยาให้ เป็นยาปรับฮอร์โมนควบคู่ยาคุมกินตามลูกศรเลยค่ะ หนูมาตามนัดทุกครั้ง แต่ช่วงนั้นหนูสารภาพเลยค่ะว่าเคยลืมกินยาและมีกินยาไม่ตรงเวลา เป็นช่วง ม.6 ที่กิจกรรมเยอะมาก ทั้งอ่านหนังสือเตรียมสอบเข้ามหาลัย บางวันไม่ไ่ด้นอนเลยค่ะแต่ก็กินยาก่อนนอน หลังจากนั้นประจำเดือนก็มาปกติแค่ 3 เดือนและกลับมาเป็นเหมือนเดิมแล้วค่ะหนูกลัวว่าจะเป็นมะเร็ง เนื้องอกอะไรรึป่าว แต่ก็บอกว่าไม่พบเนื้องอกหรืออะไร การไปหาแต่ละครั้งหมดตังค์ครั้งละ 700-800 ตลอดเลยค่ะ หนูไม่อยากให้แม่เสียเงินซ้ำๆแต่หนูก็ยังไม่หายสักทีแบบนี้ หนูรบกวนแพทย์หรือผู้มีความรู้ด้านนี้มาตอบด้วยค่ะ ว่าหนูควรปรับเปลี่ยนหรือทำยังไงดี ควรรออีกสักพักเพื่อดูอาการหรือควรไปพบแพทย์อีกครั้ง
สวัสดีค่ะ การที่มีประจำเดือนมามาก หรือมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ สอบถามคิดว่าน่าจะเป็นจากการฮอร์โมนเพศหญิงที่ยังไม่สมดุลจากที่เพิ่งเริ่มมีประจำเดือนนะคะ ซึ่งอาจมีประจำเดือนมามากหรือกระปริดกระปรอยได้ในช่วง 1-2ปีแรกที่เริ่มเป็นประจำเดือนค่ะ แต่ในบางรายอาจมีประจำเดือนกระปริดกระปรอยผิดปกตินานกว่านั้นได้ค่ะดังนั้นในกรณีนี้ แพทย์จะแนะนำให้รับประทานยาคุมกำเนิดต่อเนื่องหรือจนกว่าจะมีประจำเดือนมาอย่างสม่ำเสมอนะคะ ซึ่งการรับประทานยาคุมกำเนิด จำเป็นต้องรับประทานสม่ำเสมอตรงเวลา จึงจะได้ผลดีค่ะสามารถอ่านเพิ่มเติมได้ที่นี่ค่ะ